Oofotr

Oofotr (dannet 1993) er en norsk musikkgruppe, bestående av Narvik-musikerne Ernst-Wiggo Sandbakk trommer, Kjersti Stubø vokal og Jørn Øien piano. De arrangerer folkemusikk fra Ofoten, og hadde sin debutkonsert i Kjeldebotn kirke, juni 1994, da med musikkbidrag fra lokalhistoriker Magnus Pettersen fra Ballangen. Etter en rekke fremføringer på nordnorske musikkfestivaler, og plateutgivelse, tilkom nytt materiale fra Tromsø Museum og plate i 2001.

Arrangementene er karakterisert som en blanding av etno, ambient og world music, og er delvis inspirert av Sandbakks engasjement med Trondheims-koret Chorus som i 1981–82 hadde plateutgivelser med Ballangen-musikk.

Navnet «Oofot» ble først brukt om det geografiske området Ofoten, i Aslak Bolts jordebok.

Utgivelser
Oofotr, Norske Gram EKGCD11, 1995.  Medvirkende:  John Pål Inderberg, Tore Brunborg, Yngve Moe, Ove Bjørken, Børge Petersen-Øverleir.
Oofotr II, Heilo/Grappa HCD 7169, 2001.

Eksterne lenker 
 

Norske jazzgrupper
Kultur i Narvik
Ofoten